✅️ CP VOLTREGÀ, L'ÚNIC CLUB QUE HA CLASSIFICAT EQUIPS A PREFERENT EN TOTES LES CATEGORIES MIXTES I FEMENINES ✅️

No tot són sempre males notícies. Segons ha publicat el compte d'Instagram de Hockey Vali amb els equips classificats per a Preferent de les categories femenines (11, 13, 15 i 17) i mixtes (aleví, infantil, juvenil i júnior), el CP Voltregà és l'únic club de Catalunya k ha estat capaç de colar un equip a Preferent en cada categoria.

Té mèrit.
Mèrit per la crisi dels pavellons. Passar de tenir-ne tres disponibles a un, haver de sortir fora, amb horaris no sempre desitjables.

Mèrit per tots els moviments de jugadors provocats per les lesions del primer equip, k han necessitat de moure jugadors cap amunt, deixant molts cops els equips de base sense tots els seus efectius per entrenaments o partits.

Mèrit perquè, en alguna categoria com la juvenil, han estat capaços de classificar tres equips per a Preferent: un de segon any i dos de primer any.

Mèrit perquè, també en la categoria júnior de primer any, s'han colat entre els millors.

Mèrit perquè, en les categories femenines, el club torna a treure el cap i competir en totes les categories.

Ni tot és perfecte, ni tot és horrorós. Hi ha molta feina per fer i molt camí per créixer.

Però, al César el que és del César. La base està treballant per millorar, i els resultats ara mateix són importants.

Si mirem més avall, també veiem que el benjamí i el prebenjamí haurien classificat almenys un equip per a les següents fases de competició.

A més, cal destacar que el Nacional ocupa les posicions altes de la taula classificatòria, fent una gran campanya.

L'esforç de totes i tots ens porta fins aquí.

---

El primer equip, en canvi, ocupa la darrera posició ara mateix.
Costa assimilar-ho i costa no eixugar alguna llàgrima.

El Voltregà no és un cuer habitual. No és aquell equip k rep golejades i que tothom veu condemnat a baixar.

El túnel s’està fent llarg i la llum costa de veure. Però un cuer sentenciat a Segona no domina 3-1 el Noia, 3-0 el Vic o l’Igualada...

Aquest Voltregà s’ha deixat molts punts a casa, massa. Però també ha tingut més baixes que mai i ha arribat a finals ajustats sense forces.

Ara, amb el "Tourmalet" (Liceo i Barça), el pessimisme dona per morts aquests 6 punts.

Avui, el Liceo ha vençut 1-3, en un partit igualat, competit i que s’hauria pogut endur qualsevol dels dos equips.

Ara és fàcil dir: si haguéssim encertat les dues faltes directes, si a la primera part els quatre "mà a mà" amb el porter haguessin entrat...

Els nervis i la pressió de ser on som, de vegades fan k marcar no sigui tan fàcil com quan estàs tranquil i confiat.

La Lliga del Voltregà de veritat començarà a Les Comes. I a partir d’aquí tocarà començar a sumar.

El Voltregà té bon equip. Però els rivals també, i tots s’han reforçat fortament.

Veient jugar aquest equip no ens queda cap dubte que sortirem del pou.

Perquè al final, la bola entrarà. I quan entri, la dinàmica canviarà. I serà aviat.

L’equip entrena bé, treballa bé. I té ganes boges de sortir del pou i de demostrar que poden estar en una posició molt diferent de l’actual.

El gran Liceo, amb tot el seu pressupost en fitxatges, ha patit avui esportivament. Però ells estan en un bon moment de forma, mentalment forts i són un equip k sap competir molt bé.

Però això no s’ha acabat. Només és la primera volta. I queda tota la segona.
L’equip i l’afició, junts, poden remuntar això.

---

I el Reus?

El Reus no ha pogut amb el Barça, ke s’ha imposat en el "Clàssic" per 1-2.
Els dos millors equips de la lliga ens han regalat un gran partit, i la Bombonera s’ha vestit de gala una vegada més.

La comunió entre els de Garcia i l’afició és tan forta com s’ha vist al final del partit, amb el càntic conjunt d’equip i afició.

El Barça de Cáceres ha hagut de remuntar per mantenir el seu ple de victòries. A la lliga estan imponents. I Cáceres ha estat capaç de propulsar el seu projecte cap al títol ja en aquesta 1a volta.